
Loke sigur ta di condena 


Lista di paciente cu Covid-19 
circulando riba algun social media 


A institui un investigacion 

















RIBA facebook di Evelyn Wever Croes no a tuma nota di 
lo siguiente: “Mi a wordo informa cu tin un lista ta circula 
cu informacion di paciente di Covid. Mi mes nunca ta haya 
lista, ta solamente algun profesional ta haya esaki. 

Mi ta condena cu un di nan a manda e lista rond. Mesora 
mi a duna instruccion pa investiga ken a lek e informacion 
y mi por segurabo cu lo tin sancion severo p'esun cu a viola 
regla di secrecia di paciente. 

Mientrastanto a cambia e procedura pa evita cu hende 1re- 
sponsabel por bolbe haci maluso di informacion asina criti- 
co. Nos tin un crisis serio pa combati, y ta hopi decepciona- 
nte y repudiable cu durante un crisis asina, tin hende cu ta 
pensa riba sensacion, enbes di bienestar y salud di hende. 
Mi ta echt desapunta”, Prome Minister Evelyn Wever Croes 


a conclu. 


CRISIS TEAM 

Mas den dia, nos a tuma nota cu Crisis Team ta condena 
publicacion di informacion priva di pashentnan 

Keho a keda entrega - investigacion a cuminsa. 

E Team di maneho di Crisis Covid-19 a tuma nota di hecho 
cu un lista di nomber di pashentnan a ser poni den circula- 


cion riba medionan social. 





Esaki ta un violacion hopi serio di etica di trabao y die 


principionan mas importante den maneho di salubridad. 


Desde inicio di e crisis di Covid-19 te cu awe; Crisis Team, 
DVG y Hospital ta atendiendo cu e Crisis y e data di e caso- 
nan di Covid-19 den un circulo hopi chikıto pa hustamente 
proteha e informacion priva di cada pashent. 

Tur nan profesionalnan ta dunando e maximo di nan mes, 
poniendo nan mesun salud y bida na riesgo pa yuda y brin- 


da e mihor cuido posibel na tur nos pashentnan. 


Pesey e hecho aki di publica lista di informacion priva di 
pacientenan ta un hecho sumamente grave y condenabel 
cu n'e momentonan aki ta wordo atendi cu ne por medio di 
un keho cu a keda entrega (nota di Red: Unda e keho a ser 


haci?) y un investigacion cu a cuminsa. 


Team di Crisis di Gobierno ta suplica cualkier persona cu 
por a haya e lista aki, pa deshaci di esaki y no sigul pase 
rond, pasobra cu e ta un hecho castigabel. 

Mientrastanto extra pasonan a wordo tuma pa preveni cu 
algo asina por bolbe sosode den futuro. Autoridadnan ta 


vigilando e situacion aki di serca. 

Arthur Dowers na Minister Dangui Oduber 





“Bo no tin berguensa? Tene honor na bo mes!” 





“ESAKI no t’e prome y sigur lo no t’e ultimo. Ora bo 
pone ken cu ta pa un funcion asina, bo ta haya ki-cu-ta 
como resultado’, asina mr. drs. Arthur Dowers, ex Min- 
ister y alabes Parlamentario pa partido AVP a reac- 
clona riba e eror cometi y pa cual informacion personal 
di tur pashent di Covid-19 ta riba caya. 

Un Gobierno cu no por maneha un crisis y no sa kico ta 
secreto medico so por permiti un semehante situacion. 
Na Hulanda of cualkier parti di mundo, e Minister en- 
carga lo tuma su retiro mesora, e mester tuma honor 


na su mes!!” 


Arthur Dowers mes ta un profesional den cuido y a tra- 
ha hopi ana den cuido. E no por compronde con Gobi- 
erno a maneha e asunto serio aki den forma mediocre. 
A bay enfoca riba placa enbes di e pashentnan y atae 
resultado. 

E Minister specifico aki a mira e jackpot den Covid y no 
e retonan pa salud publico. Asina el a bay purba pasa 
henter e control na Aeropuerto den man di su amigo- 
nan y patrocinadonan di campana. Pero ora a gara nan 
den e trampa, mesora a core pasa e trabou pa laborato- 
rio di Hospital haci. S1 no a gara nan, awe un laborato- 
rio priva lo ta cobrando $150 pa cabes pa cada test na 
Aeropuerto. 

Pero esey no ta basta. E mesun laboratorio despues a 
mira cuanto cen nan lo por gana cu Covid y a bin cu e 


briyante idea pa ban haci test masal. 


Minister Dangui Oduber a facilita nan e uzo di Har- 
bour Arena pa via drive thru nan test publico. 

Pero cu un detaye mas, e laboratorio mes no tin test 
mas y tabata kier pa DVG y LabHOH suministra e 
testnan pa nan gana placa. Ora cu pueblo a denuncia 
cu ta un atraco den dia cla esak1 ta, Minister President 
a laga para e fiesta ak1 prome cu el a cuminsa. Pa colmo 


publico tin duda den e testnan tambe. 


Cu esaki awor, tanto Minister Dangui Oduber como 
Minister Presidente Evelyn Wever-Croes mester saca 
nan conclusion. E ultimo pasobra e kier a maneha 
henter e crisis aki via Facebook y zundrando tur anochi 


na television. 


E unico cos cu el a lubida ta cu zundra no t’e solucion, 
pasobra mientras e ta taha tur hende pa no bay cierto 
club nocturno, no a cera e clubnan aki, pasobra varios 
Minister mes ta bebe den seccion VIP tur anochi y ken 
ta paga ta keda un pregunta. 

E Gobierno aki parce di no tin berguensa mas y ta sali 


di un blunder p’e otro. 


Conseho na Minister Dangui Oduber: Bo a bay hunga 
real estate agent den Port City pa bo sponsornan, wak 
awor kico ta pasando den salubridad publico. Y net abo 
cu a yena DVG cu bo campanadonan. Ken Bo kier culpa 


awor?, Arthur Dowers a conclui. 

Booshi Wever di UPP: 
Dangui sigui ehempel di Sue-Ann y tuma retiro 


MEDIONAN di comunicacion a sali publica cu un 
“blunder nacional” cu a tuma lugar ora informacion med- 
1CO d1 personanan contagia a sali den publicidad. E Min- 
ister a expresa su disgusto cu e susedido, pero den nos 
estado di derecho e Minister encarga t'e “HOOFDELIJK 
AANSPRAKELIJK”, pues ta personalmente responsabel 
p'esaki. 

Ex Minister di Salud Publico y lider di partido Union 
Patriotico Progresista (UPP) a condena e hecho aki riba 


su pagina di Facebook. 


“DVG a laga sa cu lo bay haci un investigacion. Pues en 
todo caso esaki no ta un fake-news! Ya caba tin basta 
critica y preocupacion p'e forma con ta maneha e pan- 
demia. Den prensa ya a sugeri cu e Minister a duna 
su tennis vriend e autorisacion pa haci test. Esaki a 
para bira un fiasco total y ningun musca a bula”, segun 
Booshi Wever. 

E situacion financiero di nos palis ta desastroso y e unico 
entrada for di turismo ta core peliger pa un mal mane- 
ho. 











“No mas. Minister mester tuma retiro su mes of Par- 
lamento mester cuminsa cumpli cu su trabou pa 
responsabilisa e Minister”, asina Booshi Wever ta 
opina. 

“Un Parlamentaria (Sue-Ann Lacle-Ras) pa un acto 
mucho menos a tene honor na su mes y retira. Y si 
enberdad INTEGRIDAD ta un “SPEERPUNT” di 
Gobierno anto e Minister mester sigui e ehempel di 
ex Parlamentario Sue Ann Lacle Ras y per direct)”, 


asina Booshi Wever a termina bisando. 





ODEA ta haya cu: 
Ta bira un problema ora un hende ta positivo y sin sintoma 


TA na su lugar cu tur hende cu ta traha den cuido ta en- 
volucra y acerca nan pa mas informacion. Un parti di e 
Brainstorming Session ta pa yega na comunidad cu hopi 


informacion. 


Sharlyn Farro di ODEA ta sinti cu comunidad ta “over- 
rompeld” cu informacion y ta saca esakinan for di contexto. 
S1 tur e informacionnan durante e Brainstorming Session 
por yega na nan, y keda n’e punto hopi importante cu e ta 
keda den man propio pa cuida bo mes y famia, esey ta mas 


importante pa Sharlyn Farro. 


“Ora bo a cuida bo mes, cuida bo famia, eigenlijk bo a cul- 
da enfermeria,” el a bisa. Enfermeria tesun para eynan 
ta warda pa duna e cuido. Si enfermeronan cuminsa bira 
malo, e ora tin un crisis den salubridad di cuido na Aruba. 
Sharlyn Farro a sigui splica cu mester cuida enfermeronan, 


cuida esnan mas vulnerabel. 





Mester practica cosnan simpel pa preven1 di no haya e vl- 


rus y sigui plam’e. 


No ta tur ora un hende ta plama e virus consciente, el a 
bisa. Un hende por cana rond sin sintoma, pero ta plama e 
virus. Pa Sharlyn Farro e parti ey tabata esun mas fastioso 
cu el a tende durante e Brainstorming Session. Un hende 


sin sintoma ta cana rond y plama esaki ta un problema. 

Di acuerdo cu Minister Lopez Tromp 


Huez a rechaza peticionnan pa beneficio 
personal di sra. Anouk Balentina 


DEN e sentencia di Huez diabierna 21 di augustus, algo 
cu a resalta te gran cantidad di peticion cu e ciudadano 
Anouk Balentina a presenta cualnan a wordo rechasa pa 
Huez. E puntonan aki ta refleha cu sra. Anouk Balentina 
no ta actuando como representante di e bario, sino a base 
di interes personal pa cu e situacion cu tin cu dump. 
Mester acentua cu dump ta un reto pa decadanan caba 
y cu Gobierno ta atendiendo cu ne. Huez a pone extra 
enfasis riba e hecho cu sra. Anouk Balentina ta actuando 
pa su mes y no den nomber di bario. Ademas, Huez a 
constata cu na niun momento sra. Anouk Balentina por 
a prueba cu e ta actuando den nomber di e bario. Pues e 
bario no a duna sra. Anouk Balentina e autorisacion pa 
actua den nan nomber, segun Minister drs. Marisol Lo- 
pez Tromp. 


E peticion di sra. Anouk Balentina ta pa pais Aruba stop 
cu actividadnan di procesamento di sushi pa motibo di 
diferente molester. Loke ta resalta ta, cu bao di e capa di 
molester, sra. Anouk Balentina a mar'e peticion na dife- 
rente condicion, esta cu el a haci diferente exigencia pa 
su mes y no p'e bario. 

Sra. Balentina a pidi pa pais Aruba carga e gastonan pa 
re-aloca su famia dunando e un cas di Gobierno, pa por lo 
menos 2 ana. 

E insistencia di sra. Anouk Balentina pa keda den e bario 
cu segun e ta malisimo pa e y su famia no a cay den bon 
tera cerca Huez, sabiendo cu e tin un tereno na Malmok 
cu a wordu otorga na su persona den pasado. Pues e tin 


alternativa pa muda den un otro area. 


Ademas e ta pidi pa pais Aruba page 50 mil florin pa 
dia, den caso cu pais Aruba no cumpli cu e peticionnan 
cu e ta haci na Huez. Huez a rechasa tur peticion pa rec- 
ompensa “schadevergoeding” na sra. Anouk Balentina. 
Huez a indica cu den caso cu pais Aruba mester paga un 
suma “schadevergoeding”, esaki lo bay pa Cruz Cora cu 
ta un organisacion reconoci pa tene cuenta cu bienestar 
general. 

A base di e peticionnan aki mes, por conclui cu no ta ac- 
tuando na beneficio di e bario, paso si esaki lo tabata e 
caso, lo mester a pidi pa compensacion p’e bario y no pa 


su mes. 














Otro puntonan cu Huez a rechasa di sra.Anouk Balentina 


t'e hecho cu ‘su bida ta core peliger’ (acuut levensgevaar), 
den sentido di cu tin riesgo di explosion a consecuencia di 


kerosin den trucknan riba e ruta dilanti su cas. 


E scenario aki mas bien a wordo dramatisa dor di sra. 
Anouk Balentina, y Huez a mustra cu teniendo na cuenta 
distancia di e habitante en cuestion y e areanan indica 
cu por ocasiona un explosion ta leu suficiente y no lo ta 


afecta. 


E argumento di distancia y posicionamento di sra. Anouk 
Balentina su cas ta locual Huez a uza pa descarta varios 
punto mas, manera huma y holor di dump. 

Pa termina, Huez ta mustra cu e dump ta n'e sitio ak1 
pa 60 aña caba y no t'asina cu por cera dump inmediata- 


mente manera cu sra. Anouk Balentina ta pidi. 


sra. Anouk Balentina tin un cas pa 7 aña den e area, y a 
pesar cu e situacion di maneho di sushi ta ricibiendo su 
atencion, e ta keda algo cu un persona mester considera 
prome cu e scoge pa tin un cas den e area, Minister drs. 
Mariol Lopez Tromp a conclui for di su analisis di e vere- 
dicto. 


AWEMainta 

Na opinion di Minister drs. Marisol Lopez-Tromp 


Huez ta nenga peticion di ciudadano 
pa stop futuro operacion di Incinerator 


DIABIERNA 21 di augustus 2020, Huez a dicta 
sentencia den e caso cu ciudadano Anouk Balentina 
a entama contra pais Aruba. Den e caso akı, dife- 
rente peticion a bin dilanti di parti di e cludadano 
cu ta habita den area di Bucuti pa stop cu activi- 
dadnan di procesamento di sushi pa motibo di dife- 


rente molester. 


E molesternan indica p'e ciudadano ta entre otro: 
Holor malo, huma, e peliger pa un eventual explo- 
sion. Tur cu segun e habitante ta afecta calidad di 
bida di su famia y ta haci cu nan ta core riesgo di- 
recto. Ademas e famia a pidi pa nan wordo re-aloca 
mientrastanto pa un otro cas y pa Pais Aruba core 


cu tur gasto. 


Segun Minister drs. Marisol Lopez Tromp, Huez 
a nenga tur peticion aki indicando cu e preocupa- 
clonnan treci dilanti p’e ciudadano no ta valido te- 
niendo consideracion cu e distancia cu e cas tin for 
di e areanan cu ta procesa sushi. 

Banda di esaki e direccion di biento pa gran parti di 
e aña ta bon, y ta solamente algun momento pa aña 
e biento ta cambia di direccion cual por causa e mo- 
lester p'e area. Pa loke t'e peticion di e ciudadano 
pa pais Aruba re-aloca e famia den un cas pa mien- 


trastanto, tambe Huez a nenga e peticion aki. 


Pa locual t’e incinerator cu a inicia cu test, esaki lo 
por continua unabes cu Pais Aruba tin hinderver- 
sunning. Pa locual t’e posibel peligernan di opera- 
cion di e incinerator Huez a nenga cu esaki t’e caso 
a base di e distancia y cu e riesgonan di explosion 
ta abao. 

Como extra precaucion operadornan di e incinerator 
a indica na Huez cu na momento e biento cambia di 
direccion y cu por trece molester p'e area lo para e 


operacion y Huez a confirma esaki. 





Tambe Hues a atende preocupacion d1 e ciudadano 
pa loke t'e procesamento di sushi na Seroe Tijsh1. 
Huez a mustra cu desde recientemente tin un me- 
horacion enorme n'e sitio cual ta haci cu no tin e 
cantidad di molester cu e ciudadano ta indica. 

Ademas cu un poco holor malo procedente di e area 
ta di spera, dor cu ta sushi ta wordo procesa, pero 
tambe a indica cu esaki no ta un problema mayoria 
di e ana ora cu biento ta supla normal. Esaki ta en- 
tre un di e motibonan pa cual a nenga peticion die 


ciudadano pa para e proceso aki inmediatamente. 


Por ultimo, Huez a pone condicionnan p'e incinera- 
tor por ta den operacion, cual e operador lo percura 
pa aplica tambe. Huez a dicta tambe cu cualkier 
multa of recompensa den caso cu ta necesario cu 
Pais Aruba mester paga, esakinan no lo wordo paga 
n'e ciudadano, sino na Cruz Cora cual ta un organ- 
isacion cu ta tene cuenta cu e bienestar general di 
Pais Aruba, segun analisis haci pa Minister des. 
Marisol Lopez Tromp di e veredicto duna. 

Di acuerdo cu Minister Marisol Lopez Tromp 


Huez a reconoce adelanto enorme na Seroe Teishi 

MANERA cu ta conoci Aruba tin un reto enorme cu e forma 
con ta trata cu sushi. Dump Parkietenbos mester tabata 
cera pa ananan caba pa diferente motibo critico ambien- 
tal y pa salud. Como un fase transitorio di remediacion di 
dump a inicia cu e proceso di empaketa sushi den locual ta 
yama ‘bales’. E bales nan aki yena cu sushi di cas ta wordo 
dera na Sero Teishi, p’asina reduci e cantidad di desperdi- 


cio cu ta deposita na dump Parkietenbos cu 70%. 


Esaki ta evita cu e sero di dump Parkietenbos ta sigui crece, 
cu tur e consecuencianan negativo cu esaki tin cu ne pa nos 
medio ambiente, naturalesa y salubridad publico, segun 


Minister Marisol Lopez Tromp. 


Ta importante pa acentua cu deramento di e empakenan 
cu sushi mester cumpli cu normanan pa cu nos medio am- 
biente, naturalesa y calidad di aire unda cu mensulamente 


test nan ta wordo haci. 


Den e fase transitorio ta sigui busca mihor alternativa, ta 
semper trata na mehora e situacion y anda cu sushi ne mi- 
hor forma posibel. 

Na februari riba invitacion di Minister Marisol Lopez - 
Tromp, un reunion a tuma lugar cu Stichting Parkietenbos 


y a trata preocupacionnan di e fundacion. 


Un di e preocupacionnan cu e fundacion a trece dilanti e 
tempo ey tabata e situacion di holor insoportabel na Sero 
Teishi. 

A tene diferente consulta durante di e ultimo 6 lunanan aki 
y a mehora e forma cu ta dera e empakenan enormemente. 
Di e forma aki ta mehora e situacion y e calidad di aire den 
e area. 

Esaki Huez a reconoce y a indica tambe den veredicto reci- 
entemente. Pues awor ta mira cu a duna oido n'e preocupa- 


cionnan, segun Lopez-Tromp. 








Minister Xiomara Maduro: 


Ta prolonga e rebaho di tarifa riba impuesto riba ‘atkooppensioen’ 
Te cu 31 di december por haci uso di tarita di 10% 














NA december 2019, Minister Xiomara Maduro, Minister di 
Finanza, a anuncia un maneho faborabel p’esnan cu kier haci 
uso di e facilidad fiscal pa cumpra nan pensioen propio, e ‘af- 
kooppensioen’ na un tarifa reduci di 10%. 

Por a haci uso di e facilidad fiscal aki te cu fin di juni 2020. 
Pero mirando e situacion cu Covid-19 a trece cune, Minister 
Xiomara Maduro a dicidi pa prolonga e facilidad aki te cu fin 
di december 2020. 


E Decreto Ministerial cu ta contene e condicionnan pa haci uso 
di e facildad fiscal aki a wordo publica den Landscourant di 3 
di juli 2020 bou number MinFEC/1008/20. 

Diabierne anochi 


Kustwacht ta coy boto Venezolano cu 
14 indocumenta y basta animal prohibi 























DEN un accion di Kustwacht di Aruba riba lama a logra 
gara un boto diabierna anochi. Via radar cu e bon tempo ta 
capta tur boto. 

Ora e tempo of lama ta malo e radar no ta traha 100%. 
Parce cu e Drone tampoco ta traha mas, pasobra e no a 
logra e proposito desea. Sea a mande bek caba of ta inten- 
cion di mande bek segun fuentenan di top di Kustwacht. 
Mientrastanto a intercepta e boto cu dos motor. Un motor 
di 55 HP y otro motor mas chikito. Un boto cu ta den masha 
mal condicion. 

A obliga bou escolta pa tur 14 indocumenta, tur ta Vene- 
zolano, keda abordo y dirigi nan direccion pier di sosten di 


Kustwacht na Savaneta. 


A listra e boto y abordo a haya tambe un gai di pelea, 19 
papegaai y tambe hangua etc di steroids. Tur a keda con- 
fisca. Esnan indocumenta a ser hiba na Warda nos Cos- 
ta. E bestianan confisca a bay pa Servicio Veterinario. E 
boto ta keda confisca y e capitan mester duna cuenta pa 
“mensensmokkel”. 

E lama ta plat e weekend aki y esey nifica cu facilmente un 


embarcacion chikito por maniobra den lama grandi bin Aruba. 











Pero mesun momento e bon tempo ta duna e radar mihor 
reach p'asina mira contactonan sospechoso cu ta yega sin 


lus manera esun di diabierna anochi. 


E uso di boto den mal condicion ta mustra un biaha mas e 
tipo di riesgo cu e personanan aki 


ta tuma pa por yega n'e islanan ABC. 


Kustwacht ta avisa hende pa no tuma e tipo di tripnan aki. 
Ta un hecho cu e tipo di botonan cu ta wordo usa pa tran- 
porta hende no ta den bon estado pa subi lama y cu e perso- 


nanan cu ta nabega cu nan ta tuma un riesgo enorme. 


Kustwacht ta sigui cu nan patruya intensivo pa guarda y 
vigila e awa maritimonan di Aruba, Curacao y Bonaire. Pa- 
truya di Kustwacht lo ricibi assistencia for di Defensa den 


forma die barco station Zr. Ms. Groningen. 


Kustwacht tambe ta pidi ayudo di tur ciudadano cu ta de- 
tecta cualcier movecion sospechoso riba lama of na costa. S1 
acaso ta detecta algo por yama 913. Cu ayudo di ciudadano 


nos por mantene e seguridad di e lama y costa di e islanan. 

'Bandilama” ta lansa videoclip nobo titula “Walishali' 


DIABIERNA ultimo, presentando un concepto fresco 
y diferente, e proyecto musical Bandilama a lansa nan 
di dos videoclip pa nan cantica titula “Walishali (ft. 
Jeon).” 

Bandilama ta un banda cu a inicia como un proyecto 
di e guitarista Armin Solo y drumer Jeremy Bonarriba 
den colaboracion cu varios otro musico y cante di ambos 
Aruba y Corsou. Cu composicionnan na Papiamento, 
haciendo uzo di zonidonan di musica popular, e banda 
aki a bin ta trece un ritmo tradicional den un manera 
moderno cu un toke di fantasia. 

Cada cancion presenta pa Bandilama tin un mensahe 
mas profundo, ilustrando situacionnan real den nos co- 
munidad cu merece mas atencion. 

Den e videoclip di “Walishali”, Bandilama ta trece di- 
lanti un mensahe pa inspira tur mucha cu ta den un lu- 
cha pa kere den nan soñonan y haci esakinan realidad 
a pesar di cualkier obstaculo. 

Den e videoclip, Bandilama a presenta e mensahe aki 
cu ritmo Cubano di son montuno y tambe a ilustra e 
creatividad cu ta biba den e mente di un mucha. 

E tema “Walishall” ta conta cu e vocal principal di Jeon 
cu un interpretacion diferente di su estilo cu mayoria 


di su publico conoce p'e. 

Aki Jeon ta demostra e espectro completo di su gran 
talento. 

Tambe riba e grabacion aki tin coro di Ritmo Real y 
Darwin Gomes. Ademas, e cantica ta conta cu contri- 
bucion estelar di maestro Reno Steba riba baho. Jer- 
emy ta toca drums y tur otro instrumento di percusion, 


mientras Armin ta toca guitara y teclado. 


Prome cu a lansa e videoclip di “Walishali’, Bandilama 
a lansa nan prome cancion y videoclip titula: ‘Tene mi 
man’. 

Tur videoclip di Bandilama ta conecta un cu e otro den 
un manera cinematico pa locual t'e produccion di e vid- 
eoclip. Por mira esaki bek, p.e., den e prome videoclip 
unda ta mira un raket bay laira cu ta bin bek den e 
videoclip di ‘Walishali’ ilustrando con un hoben ta kere 


den su soñonan pa haci esak1 un realidad. 


Bandilama ta invita henter pueblo di Aruba pa bay wak 
e videoclip nobo di ‘Walishali publica riba Bandilama 
su pagina di Facebook y Instagram! 

Tambe keda pendiente via nan medionan social pa mas 


informacion tocante e diferente proyectonan na camin- 


da! 

Inkomstenbelasting 2019 a sali 


Fecha oficial di otorgamento ta 1 di september 2020 


DEN e dianan nos dilanti, e contribuyentenan cu ta reg- 
istra pa Inkomstenbelasting lo bay ricibi nan formulario 
di declaracion di Inkomstenbelasting di ana 2019 via post 
manera custumber. E fecha oficial di otorgamento ta 1 di 
september 2020. Pa ley e contribuyentenan ta haya 2 luna 
di tempo pa yena y entrega e formulario menciona; pues e 


ultimo dia pa entrega esaki ta dia 2 di november 2020. 


Extension di termino 

Banda di e termino legal di 2 luna, Departamento di Im- 
puesto ta duna automaticamente 1 luna mas di tempo pa 
por entrega e declaracion. E fecha final p’e clientenan cu 
kier haci uzo die 1 luna extra ta 2 di december 2020. No tin 
mester di haci un peticion oficial pa haci uzo di e extension 
(““uitstel’). 


Prepara documento 

Departamento di Impuesto ta recomenda pa prepara tur 
documento necesario relaciona cu entrada y gasto di ana 
2019 p.e.: Salario anual, pensioen di trabou, pensioen di 
biehes, pensioen di viudo of huerfano, entrada di huur di 
propiedad, entrada di ‘side-jobs’, carta di interes di banco 
y/of otro instancia, seguro di bida, comprobante di dona- 
cionnan haci, comprobante di gastonan di scol di y1u cu ta 
studia den exterior etc. 











o" 








E clientenan cu tin un empresa propio (eenmanszaak), 


tambe mester prepara nan relato anual di aña 2019. 


Den caso cu e cliente mes no por traha e relato anual aki, 
ta recomendabel pa busca un consehero cu conocemento ad- 
ecua di e materia di impuesto. 


Obligacion legal 

Yena y entrega e formulario ta un obligacion legal. Dor di 
yena y entrega e formulario na tempo, e cliente ta evita cu 
e ta haya un cobransa (taxativo) cu boet. 

Ademas pa medio di e declaracion, e cliente ta haya e opor- 
tunidad pa haci uzo di su derecho di deduci su gastonan. 





Di acuerdo cu Minister Xiomara Maduro: 


Lo paga subsidio di salario te 





PA comercio y trahadornan por sur- 
pasa e crisis economico cu Covid-19 ta 
trece cu ne, Gobierno di Aruba ta of- 
rece yudansa den forma di Subsidio di 
Salario. 

For di mei ultimo companianan cu 
ta bin na remarca p’e yudansa aki ta 
wordo notifica dor di SVb y ta haya un 
plazo di tempo den cual mester aplica 
pe yudansa aki pa por cubri un maxi- 
mo di 60% di e salario di trahadornan. 


Meta di e yudansa financiero aki ta pa 


durante e crisis di Covid-19 por con- 
serva cupo di trabou na beneficio di 
nos economia. 

Den luna di juli 2020, un total di 1457 
compania a haya Subsidio di Salario 
pa por cumpli cu e salario di 21162 
trahador. E suma concerni ta 34.8 m1- 
yon florin. 

E registracion pa Subsidio di Salario 
pa luna di augustus a cuminsa dia 21 
di augustus y lo sigui te cu 27 augus- 
tus 2020. 


dialuna dia 31 di augustus! 


Lo haci e pagonan corespondiente 
entrante dialuna dia 31 di augustus 
2020. Consecuentemente compani- 
anan lo mester procesa e pago aki te 
dialuna pa su trahadornan, cu chens 
grandi cu e luna aki hopi hende lo co- 


bra laat. 


Pa pregunta riba Subisidio di Salario 
por tuma contacto cu SVb su Service 
Center via loonsubsidie@svbaruba. 


org of subi www.svbaruba.org. 

Dr. Selene Kock: 
Brainstorming Session tabata fructifero 
cu diferente punto treci dilanti 


Dr. Selene Kock, specialista di pulmon, 
a participa den e Brainstorming Ses- 
sion di Partido AVP, cu tabata un ano- 
chi hopi informativo. Lider di e partido 
a invita diferente specialista di hospital, 
e.o. teamnan di OMT, drs. Bert Roden- 
burg. 


El a splica cu drs. Babet Latour a duna 
un presentacion tremendo y extenso riba 
con hospital ta prepara p'e pandemia di 
Covid-19. Tambe a conta cu presencia di 
dr. Hendrikus van Gaalen dı Respaldo, 





kende a splica cu e poblacion di Aruba, 
pashentnan, famia y pashentnan cu tin 
enfermedad psiquiatrico ta sufri den e 
temporada aki. Den futuro lo mester in- 
verti mas placa p'e parti di salud men- 
tal. 


Presidente di Asociacion di Enfermero- 
nan di Aruba tambe tabata presente y 
a comunica nan preocupacion p'e enfer- 
meronan tanto di hospital como di Wit 
Gele Kruis. A duna tipnan positivo cu 
por yuda den futuro p'e enfermeronan 
tambe por traha sigur ora di bishita 
pashentnan na cas. 





Pa clausura e Brainstorming Session, 
dr. Anaya a splica mas extenso di e en- 
fermedad Covid-19. 


Segun dr. Selene Kock, nan a haya in- 


STORINGSDIENST TA SIGUI 
OPERA NORMALMENTE 


formacion for di Ruben Croes referente 
e Test Centrum na Aeropuerto. E ta 





haya cu e anochi aki tabata uno hopi 
fructifero. 





Di otro banda Mike Eman, lider di par- 
tido AVP, a duna un relato na diferente 


ANUNCIO IMPORTANTE 





stakeholder di e puntonan y preocupa- 








cion di pueblo. 

Exitoso cumbre virtual cu hoben profesionalnan 





DIAHUEBS ultimo, Premier Evelyn Wever-Croes a 
organisa un cumbre virtual cu hobennan profesional 
pa delibera riba e negociacionnan cu Hulanda. Durante 
e cumbre, Premier Wever-Croes den su introduccion. a 
splica cu desde cu a haya e condicionnan di Hulanda 
dia 6 di juli a organisa 6 cumbre, y cu esaki ta di 7 
cumbre. 

E meta di e cumbrenan ta pa duna informacion, y scu- 


cha preocupacionnan cu ta biba den comunidad. 


Durante e cumbre a duna splicacion extenso di e situa- 
cion financiero di nos pais, y cuanto “rosea” financiero 
nos tin ainda. 

Director di Departamento di Finansa, sr. Derick Wer- 
leman, a duna splicacion extenso den su presentacion 
“Rosea”. Segun Premier Evelyn Wever-Croes ta hopi 
importante pa tur hende cu kier delibera riba e topico 


aki, tin e informacion corecto. 


Sr. Carlos Guaimo, consehero na Directie Wetgeving en 
Juridische Zaken a elabora riba e aspectonan huridico 
di e condicionnan di Hulanda. Ta importante pa tur 
hende compronde e implicacionnan huridico di e condi- 


cionnan. 
Chief Innovation Officer Varelie Croes a elabora riba e 


Masterplan pa reactiva nos economia, Reposicionando 


Rumbo di nos Pais. 


WWW.awemainta.com 





Esaki ta importante pasobra Aruba mes a delinea cual 
t'e rumbo cu mester cana pa reactiva nos economia y 
esaki den lineanan grandi ta igual cu e ‘landspakket’ 


cu Hulanda kier impone. 


E hobennan profesional cu a registra por a haci pre- 
gunta y mester remarca cu nan a haci hopi pregunta. 
Tur pregunta tabata hopi bon, mustrando cu tın hopi 
interes bou di nos hobennan pa e tema akı. E hoben- 
nan tabata preocupa p'e efecto cu e condicionnan aki 
tin riba autonomia di pais Aruba y e consecuencianan 
di esaki. 

Tambe tabatin preguntanan riba e papel cu Parlamen- 


to y Gobierno lo tin si acepta tur e condicionnan. 


Finalmente e hobennan kier a sa kico lo pasa si no 
acepta e condicionnan. Premier Wever-Croes a sigura 
nan cu e lo no permiti cu nos pals ta kibra economica- 
ni financieramente, pasobra esey si lo kiermen e fin di 
nos autonomia. 

Locual cu Gobierno ta haciendo ta negocia cu Hulanda, 
y tin algun siman ainda pa haci esaki, pa yega na un 


solucion cu ta den beneficio di tur ciudadano di pais 
Aruba. 


“E hobennan a keda hopi agradecido di a wordo envolvi 
den e cumbre aki y cu nan voz por a wordo scucha”, 


Premier Evelyn Wever-Croes a duna di conoce. 





At | www.facebook.com/awemainta E 

Chauffeur burachi na stuur di 
Chevrolet Spark a dal cura di cas kibra 





DIASABRA madruga Polis na altura di 
rotonde di Piet a topa cu un auto color blau 
cu a dal contra un cura di cas. E cura di cas 


a sufri daño grandi. 


Polis a bin haya e chauffeur purbando di 
bandona e sitio. Agentenan a baha y a bay 
atende cu e homber. 

Manera nan a pensa, e tabata burachi, a 


bay over na detene y pidi transportwagen. 


Coriende auto bou influencia a hinke den 


problema cu husticia y tambe gasto grandi. 




















DIASABRA anochi algo prome cu 7or Polis a wordo 
manda poco pura na un adres den Cashustraat na Da- 


kota. Eynan lo tin un persona cu varios cos horta. 


Na yegada Polisnan a wordo splica un ke otro y a bay 
over na detene e homber. 
A resulta cu e mesun homber aki lo a drenta Botica 


Dakota den oranan dı madruga. 





El a wordo transporta pa Warda di Polis na Playa unda 





lo revisa su estadia riba Aruba, deb1 cu e no ta local. 

Ciclista transporta den estado critico pa Hospital, 
despues di a wordo gedal pa un Toyota Yaris 


n 
| 





DIASABRA anochi pasa di 10'or, Polis a wordo manda cu 
urgencia na altura di Washington 74B, unda auto a dal un 
ciclista lagando e seriamente herida. 

Mesora unidadnan policial a cuminsa bay Washington, unda 
cu e caminda a wordo cera den ambos banda. 

Na yegada Polis a topa cu dos ambulance y ya e victima den 


un estado critico a wordo hinca den Ambulance. 





Den algun minuut e Ambulance cu tin e victima den dje a sali 
cu urgencia direccion Hospital. 

Mientrastanto Polis di Trafico a yega p'asina cuminsa e in- 
vestigacion. Un Ambulance a keda na e sitio tratando cu e 


chauffeur di e Toyota Yaris. 


E accidente a sosode momento cu e Yaris pa un of otro motibo 





lo no a mira e homber di edad riba e bicicleta di tres wiel. N'e 
sitio nos a compronde e homber aki ta biba den cercania y ta 
core e bicicleta aki sin ningun iluminacion. Esak1 por t'e mo- 


tibo cu chauffeur di e Yaris no a mire. 


Mientrastanto a pidi BETO (Departamento Tecnico) pa pre- 
senta ne sitlo p’asina saca potret o sea compilando datos. 
Takelwagen a wordo pidi pa bay cu e Yaris pa mas investag- 
lon. 

Pues tanto chauffeur di e Yaris y e ciclista a bay Hospital, 


pero e situacion di e ciclista ta serio. 

Ciclista no a logra Chauffeur burachi a subi 
capta lla di auto || rotonde di Belgiéstraat, e 
cu a dale y core bay || la resulta levemente herida 





























DIASABRA anochi den careda di 9'or, Polis a bay rotonde 
di Belgiéstraat, unda cu un auto a subi riba dje. Na yegada 











DIASABRA atardi Polis a bay na altura di e cru- Polis a topa cu Tercel color roos. 
sada riba caminda principal cu ta bay pa Yara. Ey- Polis a yega y a constata cu e chauffeur, un persona di 
banda auto a dal un ciclista. edad ta bou influencia y a ricibi golpi na cara tambe. 


Na yegada Polis di Trafico a haya e ciclista benta 


pazuid di caminda, kehando di dolor di pia Loke a sosode tabata cu e Tercel biendo riba Belgiéstraat 


. i direccion e rotonde e no stop y pasa rond via su man dre- 
E no tabata mustra nada serio, pero asina mes a 


cu. chi, pero a sigui straight. 
pidi pa un Ambulance. , , , 
Por mira si cu pa ora el a realisa cu e ta bay dal contra 
acera di e rotonde e lo a cera brake, pero ya tabata laat. 
Segun e ciclista, un auto a pasa mishi cu ne y sigui 
bay. Esaki a causa cu el a cay herida su mes. Na yegada di ambulance, e Paramediconan a opta pa hibe 
Na yegada di Ambulance, e Paramediconan a trate Hospital. E auto a wordo hala un banda dor di un par di 


n'e sitio. conoci di e chauffeur. 

è 














DIADOMINGO madruga despues di un su- 


puesto incidente den Caya G.F.Betico Croes, 
Polis ta para un Hyundai Accent na entrada di 
APFA na Sero Blanco. 

Algo pasa di 12:30 diadomingo madruga Polis- 
nan buscando un of mas persona cu lo a mena- 
sa hende den caya grandi a bin topa cu e auto 


aki, esta un Hyundai Accent. 


Den e auto tabatin dos hoben. Loke a hala Polis 
nan atencion tabata cu un di nan tabatin hood- 
le bisti y e otro lo tabata cuadra cu descripcion 
cu Polis a haya. Polis mesora a detene ambos 


hoben, basta jong, nos mester bisa. 


Polis a listra den e auto y a mira cu Polis a 
haya algo y a pone den e patruya y a sigui tira 
bista kico mas e por haya. 

Mientrastanto transportwagen tabata na ca- 


minda y na yegada a hiba ambos hoben Warda 
di Noord. 


E Hyundai a wordo staciona pabou di caminda 
na lock. No ta conoci si e dos hobennan aki ta 


relaciona cu e susedido den caya grand. 

Kia Sportage a perde control ora el a 
desvia pa no dal un adicto riba bicicleta 


DIASABRA anochi laat yegando mey ano- 
chi, Polis ta bay mas pabou di Turbo Ro- 
tonde, unda un auto lo a bolter. 

Na yegada Polis a topa cu un Kia Sportage 
riba parkeer plaats di un negoshi. E auto 
tabatin hop1 daño na su banda drechi, e 


chauffeur mes tabata ok, pues no e tabata 
herida. 


El a conta Polis cu e tabata riba e caminda 
principal, momento cu e lo a topa un adicto 
riba bicicleta y a bay desvia p'esaki. 

Den a maniobra aki el a perde control riba e 
vehiculo, y ta bay na su man robes pasando 
over di e berm y ta bay termina riba un par- 


keer plaats di un negoshi. 


Agentenan a tuma dato di e chauffeur y 
despues e chauffeur mester a keda warda 


riba su seguro y tambe takelwagen pa bay 





cu e auto. 





Homber burachi cu a coopera cu Polis a ser hiba cas 


DIASABRA madruga Polis a wor- 
do informa cu tegenover di Anytime 
Bar Restaurant na Paradera tin un 
homber burachi den un auto. 
Patruya cu a yega ne dicho sitio a 
bin haya un Hyundai Tucson color 
preto, na stuur tabatin un cabayero 
bastante bebi. 

Pero, e cabayero tabata trankilo cu 
Polis o sea no a resisti of bira onbe- 
schoft. P'e motibo aki a pidi trans- 
portwagen y a agentenan a hibe a su 
cas. 

Durante dia e lo por busca su auto 
cu a keda na jab1 staciona banda di 





caminda. 





Q? 


Laga tur loke ta spera mi ta bunita. 
Laga tur locual mi encontra na caminda ta bunita 
Laga tur locual cu mi laga atras keda bunita y Laga 
esakinan termina den buniteza. -Cado Wever- 





Josefina Vrolijk 


Mihor conoci como “Ma” of “Chichi” 
* 22-03-1929t 20-08-2020 


Nanomber di su Yuinan: 

t Reina MariaDubero 

Filomena “Mena” Dubero 

t Aurelia Esther Dubero 

Maria Valentina “Tina” Dubero y Franklyn Krosendijk 
Luciana “Lucia” y Mito Werleman-Dubero 

Glenda Soraya “Yaya” Vrolijk y Michael Lampe 


Nieto y nietanan: 

Robert y Faneska Dubero-Figaroa, Eugene Dubero, 
Rachel Baart, 

Jairo y Zuleyka Alvarez-Reyes, Jonathan Alvarez y 
Jeannella Peterson, Jojair Alvarez y Hilda 
Kelly,LaiyoniWerleman y Marlene Wernet, Gillmar y 
MariluWerleman-Erasmus, GillianneWerleman,Ryan 
Dorothal, RichellaDorothal y Sandrick Wester. 


Bisanieto y bisanietanan: 

Amelia, Sebastian, Allegra , Alysha, Jairito,Jaiylegny, 
Thaixsieanne, Mily-ann, Jayna, Jaymelyne, Jozairo, 
Jeymar, Jeylixienne, Marlon, Shanitza, Dgianno, Dgian- 
nie, Jairzinho, Ryvion, Ryzion, Kiarah, Rivienny, Riviella, 
Chloé. 


Rumannan: 

t Johan Vrolijk y yuinan 

t Martin y Ana Vrolijk-Kransen y yuinan 

t Epifanio y Rafaela Vrolijk-Maduro y yuinan 
t Flavia Evelina y Rafael Nadal-Vrolijk y yuinan 
Virgilio y Maria Vrolijk-Maduro y yuinan 

Maria y tChaleco Werleman y yuinan 

t Pedro Vrolijk 

t Thomas y Enriqueta Vrolijk-Gomez y yuinan 
t Dora Loopstok y yuinan 

t Betty Kelly y yuinan 


Amistadesnan di cas: Juan Pablo Dorothal, Jestina Tromp 


Bisiñanan, primo y primanan, comer y compernan, 
ihanan. 
Demas famia:Vrolijk-Dubero- Werleman-Krosendijk- 


Lampe-Figaroa-Baart-Alvarez-Dorothal-Reyes-Peterson- 
Kelly-Wernet- Erasmus-Croes-Tromp-Hernandez-Wester- 


Salazar- Ras-Rosa-Dania-Garcia-Kransen- Maduro- 
Nadal-Gomez-Loopstok-Loefstop-Henriquez-Bislip-- 
Kaersenhout. 

Ta invita tur famia, bisiña, amigo y conocirnan pa asisti 
na e acto di entiero lo tuma lugar diamars 25 augustus 


2020 di 2or pa4or di atardi na Misa Inmaculada Concep- 
cion na Sta. Cruz. Restonan mortal lo ta reposa for di 2or 


atardi den Misa, lo ta posibel pa condoleer na misa 


haciendo huzo di mask y siguiendo protocolnan di DVG. 


Nos ta lamenta después di entiero nos no por ricibi 
bishita di condolencia na cas. 

Disculpa nos si den nos tristesa nos por a lubida un of 
otro famia. 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, 
nos ta anuncia fayecimento di nos ser keri: 


Sra. Vda. Seferina Hidalgo-Tromp 


Mihor conoci como “Tanta Fefe of Machi” 
*03-02-1939 - +21-08-2020 


Acto di entiero lo wordo anuncia despues 


HY 
Funeral Home & Crematory 


“Señor ta mi wardador, mi'n tin falta di nada 
Den cunucu di yerba berde e ta ponemisosega. 
E ta hibaminaawatrankil, 

Pa mi bolbehanaforsa”. 

Salmo: 23 


Nos ta anuncia fayecimento di: 


Bernadette Mondesir 
*1 3-02-1925 - +13-08-2020 


Na nomber di su: 
Sobrina: Moon Mondesiry yiu Aaron Mondesir 


Ex coleganandi General Store y Do It Center Camacuri. 
Bisiña, conociry comunidadHaitiano. 


Pa motibo di e situacion actual di COVID-19 y 
cumpliendo cu reglananstipula, e acto di entiero lo 


tumalugar den seno familiar. 

Aufora 
We HY 


“Señor ta mi wardador, mi'n tin falta di nada 
Den cunucu di yerba berde e ta ponemisosega. 
E ta hibaminaawatrankil, 

Pa mi bolbehanaforsa”. 

Salmo: 23 





Nos ta anuncia fayecimento di: 


Basilio Cuan 


*19-08-1953 - T21-08-2020 


Acto di entiero lo wordo anuncia despues. 


Rial 


Aurora 
Do RI 


Gradicimento / Invitacion 


Den nomber di Famia Lampe-Saladin nos ta gradici tur 

hende, for di profundo di nos curason, cu di un of otro 

manera a mustra atencion, amor y cariño durante bida, 
fayecimento y despedida di nos Kerida Mimi. 

Danki grandi na SPCOA, Hoofden Overleg Openbaar Onderwijs, 
Angela Flores pa e bunita musica, y muy en especial na e Team 
di Scol Basico Washington kendenan tabata encarga cu e acto 

di despedida di nos kerida Juffr. Mimi. 


Mildred Lampe 


Un danki na un y tur cu a bin despedi di nos difunto 
stima, cu a yama, manda carchi, krans, whatsapp, FB 
messenger, y/of email. 

Nos ta aprecia boso muestra di atencion inmensamente 
y e tabata un gran sosten. 

Nos ta gradecido tambe sigur na Dr. Schwengle. 

Y na Nurse Jason y Nurse Halabi di ICU na HOH. 

Por ultimo Danki tambe na Aurora Funeral Home pa e 
bon servicio y atencion. 


A la vez nos ta desea di invita pa 3 Santo Sacrificio di 
Misa 

Diasabra, 22 di augustus, 2020 pa 7or di anochi na Misa 
Sta Filomena na Paradera 

Diamars, 25 di augustus, 2020 pa 5.30 di atardi na Kapel 
di Alto Vista 

Diasabra, 29 di augustus, 2020 pa 7or di anochi na Misa 
Sta Filomena na Paradera 

E unico corant GRATIS 





Abona awo 
Manda un e-mail na: 
Noticia@awemainta.com 
y sKirbi e palabranan: “Ami Kier Abona” 









Like nos riba facebook 






Like us on: 


Keda up to date y liKe nos riba facebook ‘Serene. 
aye 


wWwWw.facebooK.com/awemainta 


Subi riba nos website 





WWW.awemainta.com 

